Diari Oficial de la Generalitat Valenciana


Sumari del DOGV 4729, del 08-04-2004 (2004/3542)

ORDRE de 30 de març de 2004, de la Conselleria de Territori i Habitatge, per la qual es fa públic l'import global màxim de les ajudes previstes en l'Ordre de 17 de desembre del 2003, per la qual es convoca la concessió d'ajudes en matèria de medi ambient, gestionades per la Direcció General de Qualitat Ambiental per a l'exercici 2004.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4729

Data del DOGV
:   08-04-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/3542


Data del document
:   30-03-2004

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * gestió de residus
    * ajuda pública
    * contaminació acústica
    * suport econòmic
    * petita i mitjana empresa
    * qualitat del medi ambient

ORDRE de 30 de març de 2004, de la Conselleria de Territori i Habitatge, per la qual es fa públic l'import global màxim de les ajudes previstes en l'Ordre de 17 de desembre del 2003, per la qual es convoca la concessió d'ajudes en matèria de medi ambient, gestionades per la Direcció General de Qualitat Ambiental per a l'exercici 2004. [2004/3542]
  
L'Ordre de 17 de desembre del 2003, de la Conselleria de Territori i Habitatge, convocava la concessió d'ajudes en matèria de medi ambient, gestionades per la Direcció General de Qualitat Ambiental, per a l'exercici 2004 (DOGV núm. 4662 de 02.01.2004), d'acord amb el que disposen el seu articulat i les bases que figuren en els annexos corresponents.
  
La disposició addicional única de la citada ordre condicionava l'eficàcia de la convocatòria d'ajudes a l'existència en el pressupost de la Generalitat Valenciana per al 2004 de crèdit adequat i suficient de conformitat amb el que disposa l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa.
  
Atés que en l'article 47.11 del text refós de la llei d'hisenda pública de la Generalitat Valenciana, aprovat pel Decret Legislatiu de 26 de juny de 1991, del Govern Valencià, s'exigeix com a contingut de les bases reguladores de les subvencions gestionades per la Generalitat Valenciana la fixació de l'import global màxim, com també la línia pressupostària, en l'exercici de les funcions que tinc atribuïdes
  
ORDENE
  
Article únic
  
Les línies pressupostàries de les subvencions convocades per l'Ordre de 17 de desembre del 2003, de la Conselleria de Territori i Habitatge, i la quantia global màxima d'aquestes a càrrec dels pressuposts de la Generalitat Valenciana per a l'exercici 2004 són les següents:
  
1. Subvencions a la minimització en origen i valorització in situ de residus generats en el mateix procés productiu (annex I). Aplicació pressupostària 10.61.91.808.10.3.T1161257. Import global màxim: 2.484.718 euros.
  
2. Subvencions destinades a la gestió dels equips contaminats per PCB (annex II). Aplicació pressupostària 76.38.75.954.81.0.B3633347. Import global màxim: 11.419 euros.
  
3. Subvencions destinades a l'adquisició de material de mesurament de la contaminació acústica per entitats locals de la Comunitat Valenciana (annex III). Aplicació pressupostària 42.68.85.460.90.7.K2590583. Import global màxim: 104.834,68 euros.
  
4. Subvencions destinades a ajuntaments de la Comunitat Valenciana per a estratègies locals de desenvolupament sostenible en l'àmbit de l'Agenda 21 (annex IV):
  
- Actuació 1: treballs d'ecoauditoria i diagnòstic de l'estat ambiental per a la implantació de l'Agenda 21 local. Aplicació pressupostària 68.56.51.463.31.7.R6060758. Import global màxim: 70.000 euros.
  
- Actuació 2: accions formatives i de comunicació i accions relatives als processos i documents per a la implantació i execució de l'Agenda 21 local. Aplicació pressupostària 09.61.54.488.73.8.O3448784. Import global màxim: 200.000 euros.
  
DISPOSICIÓ FINAL
  
La present ordre entrarà en vigor l'endemà al de la seua publicació en el Diari Oficial de la Generalitat Valenciana.
  
València, 30 de març de 2004
  
El conseller de Territori i Habitatge